KOMISIJOS SPRENDIMAS
2000 m. vasario 7 d.
dėl susitarimo, iš dalies keičiančio Europos Bendrijos ir Australijos susitarimą dėl prekybos vynu, sudarymo
(pranešta dokumentu Nr. C(2000) 224)
(2000/192/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. sausio 24 d. Tarybos sprendimą 94/184/EB dėl Europos Bendrijos ir Australijos susitarimo dėl prekybos vynu sudarymo([1]), ypač į jo 3 straipsnį,
atsižvelgdama į Europos Bendrijos ir Australijos susitarimą dėl prekybos vynu, 1994 m. Briuselyje ir Kanberoje pasirašytą atitinkamai sausio 26 ir 31 dienomis([2]),
kadangi:
(1) Komisija Bendrijos vardu vedė derybas dėl dalinio pirmiau minėto susitarimo, kurio tikslas yra iki 2000 m. birželio 30 d. pratęsti laikinąjį leidimą katijonitine derva apdorotiems Australijos vynams, pakeitimo.
(2) Šiame sprendime numatytos priemonės atitinka Vyno vadybos komiteto nuomonę,
NUSPRENDĖ:
1 straipsnis
Bendrijos vardu patvirtinamas susitarimas, iš dalies pakeičiantis Europos Bendrijos ir Australijos susitarimą dėl prekybos vynu.
Susitarimo tekstas pridedamas prie šio sprendimo.
2 straipsnis
Šis sprendimas ir 1 straipsnyje minėtas susitarimas skelbiamas Europos Bendrijų oficialiajame leidinyje.
Priimta Briuselyje, 2000 m. vasario 7 d.